section_heading: Zemljopis
paragraph_text: Gruzija leži na sjeveroistoku Crnog mora,<ref name="Atlas. Springer 1979">International Geographic Encyclopaedia and Atlas. Springer, 24/11/1979, 273 na samoj granici između istočne Europe i jugozapadne Azije. Prostire između 41° i 44° zemljopisne širine i 40° i 47° istočne zemljopisne dužine. Zauzima površinu od 69.700&nbsp;km² od čega je 57.200&nbsp;km² pod izravnom gruzijskom kontrolom, dok 12.500&nbsp;km² kontroliraju vlasti Abhazije (8.600&nbsp;km²) i Južne Osetije (3.900&nbsp;km²). Na sjeveru i sjeveroistoku Gruzija graniči s Ruskom Federacijom u dužini od 723&nbsp;km, jugoistočno je granica s Azerbajdžanom (322&nbsp;km), na jugu s Armenijom (164&nbsp;km) i Turskom (252&nbsp;km). Ukupna dužina kopnenih granica iznosi 1.461&nbsp;km. Na zapadu Gruzija izlazi na obalu Crnog mora u dužini od oko 315&nbsp;km. Od toga oko 200&nbsp;km obale se nalazi na teritoriju Abhazije, a 54&nbsp;km na teritoriji Adžarije. Prema procjenama iz 2012. godine u Gruziji je živjelo nešto manje od 4,5 milijuna stanovnika. Glavni i najveći grad u zemlji je Tbilisi koji je sjedište predsjednika i narodne vlade, dok je od svibnja 2012. godine grad Kutaisi središte zakonodavne vlasti (parlamenta). Veći gradovi su još i Batumi koji ima funkciju administrativnog središta autonomne republike Adžarije i Rustavi (oba preko 100.000 stanovnika). Najvažnija gruzijska luka je grad Poti u centralnom dijelu crnomorske obale. Većinu populacije (preko 80%) čine etnički Gruzini, službeni jezik je gruzijski (osim na teritoriju samoproglašenih republika, gdje se govore abhaski i osetski jezik). Također, oko 80% populacije su pripadnici Gruzijske pravoslavne crkve.